
Parlamentul  României

Camera  Deputaţilor

Comisia pentru industrii si servicii



                                                              Bucureşti, 11.04.2002








                      Nr.23/68/2002

AVIZ

asupra proiectului de Lege privind aprobarea Ordonanţei de urgenţă a Guvernului nr.30/2002 pentru modificarea unor anexe la Legea bugetului de stat pe anul 2002, nr.743/2001, precum şi a altor acte normative


În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru industrii şi servicii a fost sesizată, pentru aviz, cu proiectul de Lege privind aprobarea Ordonanţei de urgenţă a Guvernului nr.30/2002 pentru modificarea unor anexe la Legea bugetului de stat pe anul 2002, nr.743/2001, precum şi a unor alte acte normative, prin adresa nr.149 din 26.03.2002.


Comisia similară a Senatului, cu care urma să elaborăm avizul, a dezbătut acest proiect de lege în şedinţa din 4 aprilie 2002 şi a întocmit un aviz favorabil pe care l-a transmis deja Comisiei pentru buget, finanţe şi bănci a Senatului.



Potrivit prevederilor art.60 din Regulamentul Camerei Deputaţilor, membrii comisiei au examinat acest proiect de lege în şedinţa din 10 aprilie 2002, şi au hotărât avizarea favorabilă, cu unanimitate de voturi, a proiectului de lege de aprobare a Ordonanţei de urgenţă a Guvernului nr.30/2002 în forma prezentată de iniţiator.



Modificările aduse prin Ordonanţa de urgenţă a Guvernului nr.30/2002 se referă la:



1. în bugetul Ministerului Industriei şi Resurselor:



- corectarea bugetului fondului special pentru dezvoltarea sistemului energetic (Anexa nr.2) prin trecerea aceleiaşi sume de la rambursări de credite interne - titlul 88, la rambursări de credite externe - titlul 85;



- la fişa obiectivului de investiţii CTE Turceni - Reabilitarea grupurilor nr.4 şi 5 de 330 MW - s-a corelat titulatura din fişa obiectivului de investiţii cu titlul aprobat prin Hotărârea Guvernului nr.930/2001 prin care la art.2 se prevede finanţarea finalizării lucrărilor de investiţii din surse proprii şi în completare, din fondul special pentru dezvoltarea sistemului energetic.



2. în bugetul Ministerului Dezvoltării şi Prognozei:



- redistribuirea fondurilor aprobate prin Hotărârea Guvernului nr.1116/2001 pentru programele de dezvoltare regională pentru finanţarea sumelor restante din programele în derulare la 31.12.2001.

                      p.PREŞEDINTE,                                    SECRETAR,

                         Ioan Bivolaru                                      Cristian Buzea

Experţi:

Mariana Dragu

Silvia Vlăsceanu
1
1

